Петя Дубарова
Радостта на мама

chitanka.info

Прозорецът приказно блесна,

и звъннаха чисти стъкла,

от сън се пчелицата стресна,

разтвори прозрачни крила.

Но днеска по-рано е будно

момиче-пчелица добра

и пее то песничка чудна,

работи във ранна зора.

Измити прозорците лъсват,

стаята грей в чистота.

Две нежни ръчици откъсват

и слагат във ваза цветя.

И грейват очита на мама,

сърцето от радост тупти,

че има отмяна голяма

и в стаята ред ще цъфти.

08.04.1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.